**KRITERIJ OCJENJIVANJA**

**MATEMATIKA**

Predviđeni elementi:

1. UPS - usvojenost programskih sadržaja
2. PPZ - pismena provjera znanja
3. A - aktivnost učenika

Usvojenost programskih sadržaja

U ovom elementu ocjenjivanja većinom se upisuju ocjene iz usmenog odgovaranja kao i kratki kontrolni zadaci.

Pismena provjera znanja

U ovom elementu ocjenjivanja upisuju se isključivo ocjene iz pismenih provjera znanja i njihovih eventualnih ispravaka.

Aktivnost učenika

U element ocjenjivanja aktivnost upisuju se ocjene iz vježbi na satu, domaćeg uradka, učenikovog uključivanja u proces nastave, individualnog i rada u grupi.

Kod usmenog ispitivanja učenik može postići slijedeće ocjene:

Odličan

Učenik je siguran u svoje znanje. Samostalno rješava zadatke - za gimnazije - to su zadaci većinom iz zbirke Dakić - Elezović, - za medicinske smjerove - zadaci za one koji žele znati više. Teorijsko znanje primjenjuje na zadatke. Razumije i zna interpretirati definicije i svojstva te logički zaključuje.

Vrlo dobar

Učenik je samostalan u radu i intrepretaciji gradiva. Rješava teže zadatke i zna primijeniti stečeno znanje u praksi. Teorijsko znanje uz pomoć profesora primijenjuje na zadatke. Zna interpretirati definicije i svojstva.

Dobar

Učenik sigurno barata gradivom, ponekad uz pomoć profesora. Samostalno rješava zadatke iz knjige koji su predviđeni za tu kategoriju ocjene. Teže zadatke rješava uz pomoć profesora. Zna interpretirati definicije i važna svojstva.

Dovoljan

Prepoznaje gradivo te samostalno rješava osnovne zadatke iz udžbenika na kraju svake nastavne cjeline. Zna interpretirati definicije, a važna svojstva interpretira i primjenjuje uz pomoć profesora.

Nedovoljan

Ne zadovoljava uvjete za gore navedene ocjene.

Pismene provjere znanja učenik rješava samostalno, pisanjem uz upotrebu određenih formula.

Ocjene iz pismenih provjera znanja:

* 50-60% bodova - dovoljan
* 61-75% bodova - dobar
* 76-89% bodova - vrlo dobar
* 90-100% bodova - odličan

Kriterij konačne ocjene na kraju godine

Učenik u pravilu mora imati pozitivnu ocjenu iz pismenih provjera znanja i usmenih provjera. Negativna ocjena na kraju godine zaključuje se u slučaju da učenik ima nekoliko neispravljenih negativnih ocjena iz znanja (UPS i/iliPPZ). Konačna ocjena proizlazi iz aritmetičke sredine svih ocjena svih triju elemenata ocjenjivanja tokom školske godine (aktivnost donosi 20% ocjene).

Profesori:

Almir Škvorc

Lana Kovačić Švenda